VIEŠOJO PIRKIMO „EUROPOS SĄJUNGOS INVESTICIJŲ INFORMACINĖS SISTEMOS INVESTIS  PRIEŽIŪROS, PALAIKYMO IR VYSTYMO PASLAUGOS“ RINKOS KONSULTACIJOS ATSAKYMAI TIEKĖJAMS

	Eil. Nr.
	Konkurso sąlygų dalis
	Tiekėjo klausimai
	Perkančiosios organizacijos komentaras/atsakymas

	1.
	Techninė specifikacija. 
	1.1. „4.4. INVESTIS priežiūros paslaugų teikimas“ reikėtų patikslinti kokios atsakomybės yra numatytos vėluojant incidentų sprendimui. 

	Atsižvelgta.
Paaiškiname, kad Tiekėjo atsakomybės dėl INVESTIS priežiūros paslaugų teikimo bus numatytos paslaugų sutarties projekte, specialiųjų sąlygų dalyje 9.2. papunktyje ir bus susietos su Techninės specifikacijos 32 lentelėje “Incidentų reakcijos ir sprendimo terminai” nurodytų incidentų ir reakcijų sprendimo terminų nesilaikymu.

	
	
	1.2. „4.4. INVESTIS priežiūros paslaugų teikimas“ minima: „INVESTIS priežiūros paslaugos pradedamos teikti iškart po projekto valdymo plano suderinimo ir teikiamos už mėnesinį mokestį visą sutarties vykdymo laikotarpį“ – reikėtų patikslinti maksimalų projekto valdymo plano suderinimo terminą, nes „4.3. Projekto valdymo planas“ nurodytas tik šablono pateikimo terminas. 
	Atsižvelgta.
Patikslinta techninės specifikacijos 4.3 dalis. „4.3. Projekto valdymo planas“. Nustatyta, kad „Per 20 darbo dienų nuo sutarties įsigaliojimo dienos Tiekėjas turi parengti ir suderinti su PVDG Projekto valdymo planą <...>” (pirkimo dokumentų 1 priedas).

	
	
	1.3. „4.4. INVESTIS priežiūros paslaugų teikimas“ minima: „Visi (tiek paslaugų teikėjo nustatyti, tiek perkančiosios organizacijos pastebėti) INVESTIS veikimo incidentai turi būti registruojami registre Mantis.“ – reikėtų aiškiai apibrėžti, jog iki projekto valdymo plano patvirtinimo datos užregistruotiems incidentams nebus taikomi incidentų reakcijos ir išsprendimo laikai ir Paslaugų teikėjui nebus taikomos baudos.
	Atsižvelgta.
Paaiškiname, kad paslaugų teikimo pradžia bus apibrėžta paslaugų sutarties projekte, specialiųjų sąlygų dalyje „4.1. Paslaugų suteikimo terminai, kai Paslaugos teikiamos etapais”. Nurodyta, kad „Tiekėjas Paslaugas pradeda teikti ne vėliau kaip kitą darbo dieną po Projekto valdymo plano suderinimo su Pirkėju.”.

	
	
	1.4. Į techninę specifikaciją rekomenduojame įtraukti laikotarpį Paslaugų teikėjo darbinių aplinkų pasiruošimui ir prieigų suteikimui bei susipažinimui su INVESTIS.
	Paslaugų sutarties projekte nustatyta, kad Tiekėjas paslaugas pradeda teikti ne vėliau kaip kitą darbo dieną po Projekto valdymo plano suderinimo (žr. sutarties specialiųjų sąlygų papunktį „4.1. Paslaugų suteikimo terminai, kai Paslaugos teikiamos etapais”). Projekto valdymo plano parengimui ir suderinimui nustatytas 20 darbo dienų terminas. Manome, kad tų pačių 20 d. d. Tiekėjui pakanka darbinių aplinkų pasiruošimui, prieigų suteikimui ir susipažinimui su INVESTIS.

	2.
	Kvalifikacijos reikalavimai

	2.1. Reikėtų patikslinti, ar Paslaugų teikėjas gali specialistų darbinę patirtį pagrįsti vykdomų (neužbaigtų) pirkimų atsiliepimais. 
	Atsižvelgta.


	
	
	2.2. Atsižvelgiant į tai, jog Projektas turės būti įgyvendinamas remiantis inkrementiniu – iteraciniu būdu rekomenduojame projektų vadovo sertifikatų reikalavimuose įtraukti SCRUM Master ar kitą lygiavertį sertifikato turėjimą kaip privalomą prie Prince2, Comptia Project+, PMP. Tokių dvejų sertifikatų turėjimas padės užtikrinti sklandžią Projekto vykdymo eigą.

	Neatsižvelgta.
Perkančiosios organizacijos nuomone, minimaliems projekto vadovo kvalifikaciniams reikalavimams užtikrinti yra pakankamas PMP, arba Prince 2, arba CompTIA Project+, arba PMI Agile certified practitioner arba lygiavertis sertifikatas.
Papildomo reikalavimo įvedimas būtų perteklinis ir ribojantis konkurenciją. Projekto vadovui nebūtina pačiam turi turėti jūsų siūlomą SCRUM Master sertifikatą. 

	
	
	2.3. Architekto reikalavimuose rekomenduojame įtraukti kaip lygiavertį TOGAF sertifikatą įrodantį architekto patirtį. Jis yra plačiai paplitęs ir suteiks galimybę gauti daugiau pasiūlymų iš Paslaugų teikėjų. 
	Atsižvelgta.
Patikslintas Informacinės sistemos architekto minimaliam kvalifikacijos reikalavimui  pagrįsti pateikiamų dokumentų sąrašas (pirkimo dokumentų 3 priedas, 3.2 punktas)

	
	
	2.4. Pasirašytų atsiliepimų pagal konkrečią formą pateikimas apsunkina Paslaugų teikėjų dalyvavimo galimybes. Rekomenduotume šį reikalavimą panaikinti. Kaip alternatyvą siūlome naudoti kitus oficialus pirkimų dokumentus: pasirašytus sutartis, reglamentus, priėmimo perdavimo aktus ir kt., kurie leidžia identifikuoti ir patvirtinti atitinkamo specialisto patirtį
	Paaiškiname, kad konkurso sąlygose specialistų patirčiai pagrįsti nėra reikalaujama užpildyti konkrečios formos atsiliepimą. Specialistai savo patirtį gali grįsti įvairiais trečiųjų šalių parengtais dokumentais, kurie turi įrodyti specialisto dalyvavimą vykdant sutartį. Grindžiant tiekėjo patirtį pagal vykdomas ar įvykdytas sutartis, rekomenduojama pateikti užsakovo atsiliepimą, parengtą pagal pasiūlymo formos 2 priede pateiktą formą “Užsakovo atsiliepimas apie suteiktas paslaugas įvykdytose arba vykdomose sutartyse”. Tačiau šiai patirčiai pagrįsti gali būti pateikiami ir kiti trečiųjų šalių parengti dokumentai, patvirtinantys sėkmingą paslaugų suteikimą. Perkančioji organizacija vertindama pasiūlymus vadovaujasi turiningojo vertinimo principu, kuris reiškia, kad vertinant pasiūlymus bus atsižvelgta į pateiktų dokumentų visumą, o ne jų pateikimo formą.

	3.
	Kainodara
	Pirkimo metu rekomenduojame nurodyti maksimalų pirkimo biudžetą
	Atsižvelgta. 
Maksimalus pirkimo biudžetas yra 1.212.000,00 Eur su PVM ir bus nurodytas pirkimo dokumentuose.

